दूआ :(उटिठयै मूर्ति कोल औन्दे होई ! मूर्ति गी धरोइयै दिखदा ऐ ते हस्सियै आखदा ऐ) आदमी जित्थें मरजी टुरी जा, उसदा अतीत उसदा पीछा नेईं छोड़दा। ए बी अतीत ऐ। मेरा अतीत। में गै तां मूर्ति हा। ते में गै मूर्तिकार। ते मिगी सेही होआ हा जे मेरे कच्छ किश ऐसी कला ऐ जिसदे द्वारा में भबिक्ख अन्दर बी जीन्दा रेही सक्कना (गड़ाका मारियै) किन्ना बड्डा धोखा आपूं गी में दित्ता जे में भबिक्ख बिच्च जीङ।(हास्सा)